4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 469 της 10/26 Ιουλ. 1961 (ΦΕΚ Α΄ 119) Περί παροχής εκπτώσεως επί των τιμών της εκάστοτε ισχυούσης διατιμήσεως αποκλειστικής κτηνιατρικής χρήσεως φαρμάκων, ιδιοσκευασμάτων, συσκευασμάτων, βιολογικών προϊόντων και ενισχυτικών κτηνοτροφών εις Ιδρύματα και Οργανώσεις. Έχοντες υπ’ όψιν την παρ.1 του άρθρ. 17 του Νόμ. 3886/1958 “περί διατιμήσεως των αποκλειστικής κτηνιατρικής χρήσεως φαρμάκων, ιδιοσκευασμάτων, βιολογικών προϊόντων και ενισχυτικών κτηνοτροφών” την υπ’ αριθ. 378/1961 γνωμοδότησιν του Συμβουλίου Επικρατείας, ως και την υπ’ αριθ. 89278/22.5.58 απόφασιν του Υπουργού Γεωργίας “περί εκχωρήσεως αρμοδιοτήτων του Υπουργού Γεωργίας εις τον Υφυπουργόν Γεωργίας”, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-Ιδρύματα και Οργανώσεις εις τα μέλη των οποίων παρέχονται αι εν τω άρθρ. 2 του παρόντος εκτπώσεις επί των τιμών της εκάστοτε εν ισχύϊ διατιμήσεως των αποκλειστικής κτηνιατρικής χρήσεως φαρμάκων, ιδιοσκευασμάτων, σκευασμάτων, βιολογικών προϊόντων (ορρών, εμβολίων, αντιγόνων) και φαρμάκων ενισχυτικών κτηνοτροφών είναι τα εξής: 1)Αγελαδοτροφικοί Συνεταιρισμοί. 2)Κτηνοτροφικοί Συνεταιρισμοί (προβατοτρόφων και αιγοτρόφων). 3)Κτηνοτροφικοί Σύλλογοι. 4)Πτηνοτροφικοί Συνεταιρισμοί. 5)Χοιροτροφικοί Συνεταιρισμοί. 6)Γεωργικοί Πιστωτικοί Συνεταιρισμοί. 7)Γαλακτοκομικοί Συνεταιρισμοί. 8)Δημόσια και Δημοσίου Δικαίου Ιδρύματα εκτρέφοντα ζώα. 9)Γεωργικαί Σχολαί και Αγροτικά Οικοτροφεία. 10)Σύλλογοι αμαξοκαρραγωγέων. 11)Ευαγή ιδρύματα (Τυφλών, Β. Ινστιτούτον Γεωπονικών Επιστημών). 12)Μελισσοτροφικοί Συνεταιρισμοί. Άρθρ.2.-“Το ποσοστόν της εκπτώσεως επί της λιανικής τιμής της καθοριζομένης εν τη εκάστοτε ισχυούση διατιμήσει των αποκλειστικής κτηνιατρικής χρήσεως φαρμάκων, ιδιοσκευασμάτων, σκευασμάτων, βιολογικών προϊόντων (ορρών, εμβολίων, αντιγόνων) και ενισχυτικών κτηνοτροφών ορίζεται εις 7%”. Το άρθρ.2 ετροποποιήθη ως άνω δια του Β.Δ.144 της 25 Φεβρ./9 Μαρτ.1967 (ΦΕΚ Α΄ 30). 